钦定古今图书集成/明伦汇编/闺媛典/第017卷 > 临江仙二首 前人
## 钦定古今图书集成/明伦汇编/闺媛典/第017卷 > 临江仙二首 前人

帘卷池心小阁虚。暂凉闲步徐徐。芰荷经雨半凋疏。
拂堤垂柳，蝉噪夕阳馀。不语低鬟幽思远，玉钗斜
坠双鱼。几回偷看寄来书。离情别恨，相隔欲何如。
莺报帘前暖日横。玉炉残麝犹浓。起来闺思尚疏慵。
引愁春梦，谁解此情悰。彊整娇姿临宝镜，小池一
朵芙蓉。旧欢无处再寻踪。更堪回顾，屏画九疑峰。